**Anne Thomas Folketingskandidat Bornholm**

**Hvad er din personlige motivation eller årsag til at ville være aspirant/kandidat?**

”I Alternativet tror vi på mennesker. Vi tror på det gode i os alle, ... Vi hylder aktivt medborgerskab, iværksætteri og mangfoldighed.”

Den sætning repræsenterer for mig det centrale for bevægelsen bag Alternativet. Den bevægelse vil jeg gerne støtte. Jeg ønsker mig et samfund hvor vi ikke lukker døre og pakker ned i kasser eller snører os inde i små sko. Jeg kæmper for andres og min egen, men især mine børns ret til at være den de(vi) er, og leve deres(vores) liv til det fuldeste.

**Personlige mærkesager FT**

På Bornholm eksisterer der kun såkaldte kredsmandater. For mig er det derfor vigtigt at de to mandater, der vælges her på Bornholm har én ting i fokus, nemlig at den nationale politik også varetager Bornholms interesser.

Der er fokuseret meget på transport, men tre andre områder er vigtige at tage fat på:

1: Danskerne skal have reel geografisk ligestilling. Skattepolitikken skævvrider landets økonomi, fordi skatten primært fordeles efter hvor man bor i den erhvervsaktive alder. Erhvervspolitikken har i mange år fokuseret på dannelsen af få centrale vækstklynger. Det koster Bornholm og andre decentrale kommuner mange millioner hvert år at vi har udgifter på børn og ældre, men få indtægter fra de erhvervsaktive aldersgrupper. Skattesystemet gør det umuligt for regionskommunen at tilbyde et attraktivt serviceniveau for børnefamlier og aldrende, selvom vi ved at disse aldersgrupper ønsker at bosætte sig udenfor storbyen.

2. Vi skal styrke kunstnerisk og håndværksmæssig kunnen fra grundskole til og med bachelor niveau ude i landet. Uddannelsessystemet er for strengt tilrettelagt omkring en akademisk tankegang, der støver til i centrale universiteter. Ikke mindst på landet er kunsthåndværk, landbrug, madkunst og kreative fag knyttet til store vækstpotentialer. Værkstedsfag, håndelag, produktion og professionelle traditioner er vigtige globale konkurrenceparametre.

3. Over en årrække skal landbrugsstøtte som et driftstilskud ophøre og i stedet være investeringsstøtte til lokale bæredygtige initiativer. Økologi og naturlig sundhed rejser sig som en efterspørgsel hos forbrugeren. Men det er især de mindre producenter der går forrest i en grøn og kvalitets-orienteret omstilling. Vækstpakker og landbrugsstøtte skal derfor dirigeres i retning af investeringsstøtte for nye økologiske netværk og mikro-iværksættere.

**Hvilket eller hvilke ordførerskaber ville du helst bestride i Folketinget?**

Ordførerskabet for Land & By har i årtier været et af de mindst prestigefyldte ordførerskaber. Ministeriet for Land og By bragte intet nyt på banen. Men det er det ordførerskab jeg helst vil bestride. Sammen med skatte-oredførerskabet kunne man virkelig skabe meget store forandringer, hvis man turde sætte overbevising bag store visioner.

**Hvad betyder ’ny politisk kultur’ ift. hvordan du agerer som aspirant/kandidat?**

Jeg bestræber mig på at udtrykke både tvivl og nuancer i den måde jeg kommunikerer og debatterer på. For mig er Alternativet et demokratisk forsøg. Demokrati er ikke nemt. For det kræver at ALLE er fuldt oplyste og i stand til at give deres meninger til kende i en gensidig respekt. Jeg har ikke behov for at alle andre skal synes det samme som jeg. Men jeg ønsker at alle kan bidrage konstruktivt i undersøgelsen af hvilken vej der kan være til vores fælles bedste. Det kræver at vi ALLE er lige gode til at lytte og bidrage med vores egne reflektioner, og det er ikke bare et livsprojekt det er et kulturprojekt, der kommer til at tage generationer.

**Mulig beskrivelse Hvad siger andre?(0-10 skala)**

Er en god repræsentant for Alternativet og lokalafdelingen 8

Er god til at bruge Alternativets værdier 9

Lytter reelt til andres argumenter 10

Er en behagelig debattør 8

Kan tale om ulemper ved egne forslag, ikke kun fordele 8

Tager godt imod direkte kritik 7

Opsøger og værdsætter konstruktiv feedback 7

Er en overbevisende taler 8

Holder hovedet koldt i en debat 9

Er vidende om mange forskellige områder 10

Er specialist på specifikke områder 6

Får andre til at følge sig god tilpas 6

Er god til at få grupper til at arbejde 6

God til at skabe motivation omkring sig 6

Kan sætte sig ind i nye problemstillinger hurtigt 10

Er løsningsorienteret 10

Kan lykkes som politiker 10

Er visionær 10

Er pragmatisk

 7

|  |  |  |  |
| --- | --- | --- | --- |
| **Spørgsmål** |  | **Svarmuligheder** |  |
| Hvilken arbejdstid forventer du at kunne ligge som kandidat? | 1 time om ugen**Få møder udenfor valgkamp** | 3-5 time om ugen | 7-10 timer om ugen**mange timer om ugen i valgkamp** |
| Hvordan er din politiske erfaring? | Ny i politik | 1-5 år**Har været med fra start** | Mere end 5 år |
| Hvordan er din foretrukne politiske tilgang? | Real-politisk | Visionær**Mest visionær, men med elementer til både real-politk og værdipolitik** | Værdi-baseret |